**Fiat Punto** je malý automobil vyrábaný automobilovou spoločnosťou FIAT od roku 1993. Prvá generácia sa vyrábala do roku 1999. Druhá generácia sa vyznačovala výraznou faceliftovou verziou masky i interiéru automobilu. V roku 2005 bol predstavený najnovší model Fiat Grande Punto s najaktuálnejším Fiat Punto Evo. Automobil je dostupný v troj a v päť dverovom prevedení.

Prvá generácia
--------------

Fiat Punto
**Fiat Punto** je malý automobil, ktorý vyrába talianska automobilka Fiat od roku 1993 ako troj a päťdverový hatchback. Punto bolo predstavené v roku 1993 a v roku 1994 nahradilo obľúbený ale zastarávajúci Fiat Uno. V roku 1995 získalo Punto v Európe titul Auto roka. Dizajn Punta, na ktorom sa podieľal talianskz návrhár Giorgio Giugiaro, bol jedinečný vďaka zadným skupinovým svetlometom vertikálne zapusteným do C-stĺpikov. V roku 1997 získalo Punto dve hviezdičky v teste Euro NCAP. S benzínovými motormi bol voz dynamický, naopak dieselové boli hlučné a kombinovaná spotreba nebola oveľa nižšia. Fiat Punto má dobré jazdné vlastnosti, no pri prvých autách do roku 1997 sa prejavuje horšie dielenské spracovanie.[chýba zdroj] Špeciálna verzia Punto Cabriolet sa vyrábala v karosárni Bertone. Fiat Punto predstavuje automobil z rady Mini Fiat, ktoré priniesla automobilka Fiat na trh v roku 1993. Fiat Punto – automobil prvej generácie predstavuje nástupcu po svojom predchodcovi Fiate Uno. Typický dizajn sa odrážal v zvislých zadných svetlách, ktoré síce nepatrili medzi prvotný model, a boli pridané až neskôr. Predajnosť vozidla zvýšila i konkurenčná cena áut Opel Corsa, či Volkswagen, ktoré napomohli k zvýšenej predajnosti Fiatu Punto. 

### Motor a výbava

Zmenou dizajnu prešiel i motor auta, ktorý z 1.1 L zvýšil svoju kapacitu na 1.2 L a neskôr na 1.7 L diesel. V závislosti od motorov, Fiat Punto disponuje troma verziami vozidla a to: Fiat Punto ELX, Fiat Punto SX a posledná verzia S. Kapacitou 1.6 L sa vyznačuje športový model, s celkovou silou 88 koní. Výkon 100 kW je typický pre najnovšiu verziu Fiatu Punto a to Fiat Punto UNO Turbo s turbomotorom ktorý dosahuje rýchlosť až 200 km /h, kde zrýchlenie nastáva z 0 na 100 km/h len za 7,9 sekundy. Tento model sa pýši 5 – stupňovou prevodovkou.

### Kabriolet

Fiat Punto Cabrio Bertone
Novinkou sa stal i kabriolet Fiat Punto Convertible s nastaviteľnou zasúvacou strechou na plný elektrický pohon, ktoré predstavovalo jedno z najlacnejších kabrioletov s otvorenou strechou na svete. Automatická 6 – stupňová prevodovka patrila medzi prednosti Fiatu Punto 55. Neskôr bola na trhu dostupná novšia verzia s názvom Fiat Punto Selecta a Fiat Punto ED (Economic Drive) s 5 – stupňovou prevodovkou.

Druhá generácia Fiat Punto
--------------------------

Fiat Punto Evo
Koniec roka 1997 odštartoval výrobu druhej generácie Fiatu Punto. Dizajn ostal zachovaný, avšak interiér a podvozok boli nanovo prepracované. Fiat Punto druhej generácie sa vyznačoval i znakom Fiatu na prednej maske. Technologická vybavenosť sa odrazila i v zrýchlení z 0 na 100 km za 8 sekúnd, ako aj vo výbave (nové kolesá z ľahkých zliatin, zadné spojlery, bočné prahy, a hlbšie nárazníky). Využívanie elektrického motora pred hydraulickým bolo posilnené elektrickým riadením – Dualdrive, čo malo za následok zníženie spotreby pohonných hmôt a tým aj menší vplyv na životné prostredie.
Rok 2003 priniesol celkovú produkciu áut až na 5 000 000, čo znamenalo, že v roku 2005 sa automobil Fiat Punto stal štvrtým najpredávanejším modelom v Európe v sérií vozidiel super mini.

### Fiat Punto pretekárom

Obľúbenosť vozidla vzrástla i na súťažiach, preto na trh vystúpilo nové Fiat Punto Really, kde sa dôraz kladie hlavne na pohon všetkých štyroch kolies a dvojlitrový motor s výkonom 210 kW. Fiatu Punto Really sa podarilo vyhrať niekoľko majstrovstiev v talianskej rely, či majstrovstvá Európy.

### Motory

Benzínové:

* 1.1i/40 kW
* 1.2i/44 kW
* 1.2 MPi/55 kW
* 1.2 16V/63 kW
* 1.4 Turbo/96kw/98kw
* 1.6i/66 kW

Dieselové:

* 1.7 D/42 kW
* 1.7 TD/46 kW
* 1.7 TD/51 kW
* 1.7 TD/52 kW

Benzínové:

* 1.2/44 kW,
* 1.2 16V/59 kW
* 1.4 16V/70 kW
* 1.8 16V/96 kW

Dieselové:

* 1.3 JTD/51 kW
* 1.9 D/44 kW
* 1.9 JTD/59
* 1.9 JTD/63 kW

Grande Punto
------------

*Bližšie informácie v hlavnom článku: Fiat Grande Punto*
Od roku 2005 sa vyrába tretia generácia s názvom Grande Punto, z ktorého vychádza sedan Linea. V roku 2009 bol predstavený modernizovaný Fiat Punto Evo. V roku 2012 bol na trh uvedený faceliftovaný model Fiat Punto 2012, ktorý sa dizajnom vracia k prvému Grande Puntu.

Iné projekty
------------

Commons
* Spolupracuj na Commons Commons ponúka multimediálne súbory na tému **Fiat Punto**

Zdroj
-----

*Tento článok je čiastočný alebo úplný preklad článku Fiat Punto na českej Wikipédii.*

* Informácie Fiat Punto Archivované 2012-01-26 na Wayback Machine na slovenskej stránke zaoberajúce sa automobilmi Fiat.
* Článok o Fiat Punto dostupný online.

  


| Automobily značky Fiat 1980 – 2019 (európsky trh) |
| --- |
| Trieda | 1980 | 1990 | 2000 | 2010 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil | 126 | Cinquecento | Seicento |  |  |
|  |  | 500 |
| Panda I | Panda II | Panda III |
| Malý automobil | 127 | Uno | Punto I | Punto II |  |  |
|  |  | Grande Punto/Punto Evo | Fiat New Punto |  |
| Nižšia stredná trieda | Ritmo | Tipo | Bravo / Brava | Stilo | Bravo II | Tipo |
|  |  |  | Stilo SW |  |  |
| 131 | Regata | Tempra | Marea |  | Linea | Tipo |
|  | Regata SW | Tempra SW | Marea Weekend |  |  |
|  |  |  | Albea |  |
| Stredná trieda | 132 | Argenta | Croma I |  |  | Croma II |  |
| Kupé |  |  | Coupé |  |  |
| Roadster | 124 Spider |  |  | Barchetta |  | Barchetta |  |  | 124 Spider |
| Športový automobil | X1/9 |  |  |  |  |
| Panel van | Fiorino I | Fiorino II |  | Fiorino III |
|  |  |  | Doblò | Doblò II |
| Mini SUV |  |  |  | Sedici | 500X |
| Mini MPV |  |  |  | Idea | 500L |
| Kompaktné MPV |  |  | Multipla |  |
| Veľké MPV/od 2011 SUV |  |  | Ulysse I | Ulysse II | Freemont |  |
| Van | Daily\* |  |  | Scudo I | Scudo II | Talento |
|  | Ducato I | Ducato II | Ducato III |
| Pickup |  |  | Strada |  |
| Off-road | Campagnola (1107) |  |  |  |  |
| \*licencia Iveco |